[{"text_idx": "#000007", "text": "Wedi ei gefnogi gan Sefydliad Bluestone a Chyngor Celfyddydau Cymru, mae\u2019n prosiect Only Boys Aloud newydd yng Ngorllewin Cymru yn profi\u2019n llwyddiannus! Rydym ar ben ein digon gyda\u2019r nifer o fechgyn ifanc sydd wedi ymuno a\u0302\u2019n corau yn Sir Benfro, Ceredigion a Sir Gaerfyrddin. Cawsom sgwrs gyda un aelod newydd yn y Gorllewin i weld sut y mae\u2019n mwynhau OBA hyd yma..."}, {"text_idx": "#000008", "text": "Mae Noah Pooley yn aelod newydd o OBA ers lansio y prosiect yn y gorllewin yn Tachwedd 2021, a dywedodd fod y profiad eisoes wedi ei wneud yn fwy hyderus yn ystod y misoedd ers ymuno a\u0302\u2019r co\u0302r."}, {"text_idx": "#000009", "text": "Dywedodd y gofalwr ifanc 17 oed o Benfro, sy\u2019n gofalu am ei chwaer ac a ddechreuodd weithio ym mharc gwyliau cenedlaethol Bluestone, Arberth yn ddiweddar, er ei fod yn casa\u0301u ei lais canu, bod y co\u0302r yn llawer mwy na chanu iddo: \u2018Rwy\u2019n credu mai\u2019r prif beth sy\u2019n sefyll allan i mi yw pa mor gynhwysol ydy\u2019r co\u0302r. Roeddwn i\u2019n casa\u0301u fy llais canu (ac ar adegau yn dal i wneud). Pan ddechreuais gyda\u2019r co\u0302r, doeddwn i ddim yn hyderus o gwbl, ond mae OBA yn wahanol \u2013 yn hytrach na\u2019i weld fel rhywbeth proffesiynol sydd yn rhaid i chi fod yn dda am ei wneud i gymryd rhan, mae fel petai rhywun yn eistedd yno\u2019n dweud:\u201cDoes dim ots gen i pa mor dda neu ddrwg rwyt ti\u2019n canu, jest der draw. Der i gael hwyl, i gymdeithasu, ac i\u2019w fwynhau.\u201d"}, {"text_idx": "#000010", "text": "Ymunodd Noah gyda\u2019r co\u0302r am y cyfle i gymdeithasu mwy:"}, {"text_idx": "#000018", "text": "\u201cMae OBA eisoes wedi helpu cannoedd o fechgyn ifanc yn eu harddegau a dynion ifanc yng Nghymru. Roedden ni am eu helpu i estyn allan at lawer mwy yng ngorllewin Cymru lle mae\u2019r un materion yn effeithio ar bobl ag y maent yn ei wneud mewn unrhyw le arall. Drwy ddarparu cymorth ariannol rydyn ni\u2019n gwybod y gallan nhw fynychu\u2019r gwersi co\u0302r wythnosol a dod at ei gilydd, a pharatoi at y cyngherddau ym mis Gorffennaf. Mae cymaint o bobl ifanc yn elwa o\u2019r elusen.\u201d"}, {"text_idx": "#000019", "text": "Dywedodd Noah fod canu wedi ei helpu mewn amryw o ffyrdd. Mae\u2019n lysgennad i bobl ifanc sydd a\u0302 phroblemau cymdeithasol, lles a iechyd meddwl sydd ddim yn cael eu trafod yn aml iawn mewn ardaloedd gwledig fel Gorllewin Cymru."}]